Со членот 1 се дополнува постојниот член 17-е со пропишување на образец за барање за полагање на стручен испит и се уредува постапката од страна на овластеното службено лице во Министерството за труд и овластеното службено лице од надлежен јавен орган.

Со членот 2 се менува ставот 2 на член 17-ж и се уредува дека против решението на Министерството за труд и социјална политика со кое е одбиено барањето за полагање на стручен испит кандидатот може да поднесе жалба во рок од осум дена од денот на приемот на решението до Државната комисија за одлучување во управна постапка и постапка од работен однос во втор степен.

Со членот 3 се менува ставот 2 на член 17-ј и се доуредува дека решението за продолжување на стручниот испит донесува Министерството за труд и социјална политика во рок од 60 дена од денот на поднесување на молба од кандидатот. Исто така се определува рокот за жалба од приемот на решението до надлежен орган.

Со член 4 се менува постојниот член 17-т и се уредува рокот за жалба до Државната комисија за одлучување во управна постапка и постапка од работен однос во втор степен.

Со член 7 се менува членот 18-б и се прецизираат одделни термини, исто така се пропишува образецот на барањето и потребната документација за полагање на стручен испит.

Со членот 8 се доуредува постојниот член 45 од законот.

Членот 9 е дополнување на членот 58 со два нови става во делот на прекршочните одредби.